СОУ-01

**УПУТСТВО**

**ЗА ОБАВЉАЊЕ КОНТРОЛЕ СУЂЕЊА**

**(СУДИЈСКИ ОДБОР КСРС)**

**КОНТРОЛОРИ:**

Контролу суђења утакмица Првенства Републике Српске у мушкој, женској лиги и завршници Купа обављаће контролори које лиценцира Судијска комисија КСРС. Судијска комисија након лиценцирања доставља приједлог ИО КСРС на усвајање предложене листе, а коначну листу, њен формат и састав потврђује ИО за сезону 2015/16.

**I Обавезе контролора суђења**

1. Контролор суђења је обавезан да се придржава упутстава и налога достављених од Комесара за делегирање
2. Контролор суђења је обавезан да прије почетка утакмице, а најмање 10 минута прије изласка судија на терен да им саопшти да је задужен за праћење суђења на тој утакмици.
3. Након утакмице обавезан је да анализира суђење утакмице и обави разговор са судијама у трајању од 10 до највише 15 минута, али само након што су судије обавиле све своје активности везане за утакмицу.
4. Разговор за вријеме полувремена је такође могућ уколико контролор процијени да за то постоји потреба, имајући у виду да у првом полувремену суђење није на потребном нивоу, сагледавши састав и искуство судијског тима, водећи рачуна да својим запажањима, искуством и сугестијама искључиво помогне тиму, те да ни у једном тренутку својим сугестијама „не одмогне“ исте.
5. Оцјена суђења се не саопштава судијама, осим ако је суђење оцијењено слабо/лоше, односно оцјеном 1-2.
6. У том случају контролор је обавезан да обавијести Комесара за делегирање и у року од 24 часа од завршетка утакмице да достави контролу

**НАЧИН ПОПУЊАВАЊА ОБРАСЦА КОНТРОЛЕ (СОК-1)**

1. Приликом попуњавања обрасца контролор води рачуна да у описним дијеловима исте користи досљедно термине (терминологију, изразе и називе) који се користе у кошарци.
2. Попуњен образац контролор доставља са уписаним свим рубрикама у року од 48 часова након одигране утакмице Комесару за суђење, са оцјеном коју је додијелио описно и бројчано у рубрику „Коначна оцјена“. Обрасце са описом контроле, без оцјене и без уписаних ознака у колонама (табела х) доставља судијама утакмице. Описни дио контроле мора бити исти, односно идентичан у оба извјештаја.
3. У опису у ком се наводе конкретне ситуације, пресуђене грешке или прекршаји, недосуђене итд, обавезно у опису навести период, вријеме на семафору, екипу (А,Б), бројеве играча и утврдити позицију све тројице судија, као и навести који од њих (ВС, ПС, ЦС) је досудио или није досудио наведену ситуацију.

На овај начин описане ситуације ће бити основ за израду клипова који ће се користити у едукативне сврхе и за детаљну анализу квалитета суђења, односно усаглашавања критеријума оцјењивања контролора.

**II Подсјетник**

Имајући у виду састав и искуство особа које се налазе у функцији контролора суђења, у садржају овог дијела упутства налазе се у скраћеном облику елементи на које поред осталог треба обратити посебну пажњу.

1. Механика
* Принципи кретања и заузимања позиција, водећег, пратећег и централног судије
* Позиционирање у току игре (ВС, ПС, ЦС)
* Ротација
* Трансформација из ПС – ВС – ЦС у нову позицију након промјене посједа лопте и преласка лопте из задњег у предње поље, транзиција, као и у току контранапада
* Појединачно позиционирање и заузимање положаја за посматрање између два играча
* Судијски знакови - показивање и администрирање у складу са правилима игре
* Поља одговорности и доношење одлука
* Процедура код извођења слободних бацања
* Убацивање лопти иза граничних линија, процедура уручивања и избор мјеста убацивања након досуђене грешке и прекршаја
1. Грешке
* Принцип вертикалности „цилиндра“
* Постављање „екран“
* Ситуације и процјена блокада кроз пробијања
* Играч на шуту
* Недозвољена употреба руку
* Скок на одбијену лопту
* Неспортска грешка
* Техничка грешка (flopиfake)
* Дисквалификујућа грешка
1. Прекршаји
* Кораци
* Лопта изван граничних линија
* Спречавање поготка и ометање лопте
* Враћање лопте у задње поље
* Игра ногом
* Правило 3/5/8
* Правило истек напада 14/24
1. Комуникација
* Међусобна сарадња – визуелни контакт
* Комуникација са учесницима
* Изглед и понашање
* Усклађеност тјелесне тежине са висином
1. Контрола утакмице
* Осјећај за игру
* Контрола инцидентних ситуација
* Доношење одлука (критеријум)

**Препорука на који начин попунити описне рубрике Обрасца СОК-1**

А) Подручја на којим треба радити

- запажања и недостатке који су евидентни на утакмици, а о којим сте разговарали са судијама након утакмице, потребно је уписати у дијелу обрасца означеном ставком А, у смислу приједлога начина на који се требају отклонити недостаци и на чему судија треба да ради у наредном периоду.

Б) Цјелокупно суђење утакмице

- у овој рубрици потребно је описати укупно суђење и наступ судије на утакмици. Текст је описни садржај запажања, проистекао из резултата појединачних оцјена уписаних у за то предвиђенерубрике знаком „х“.

В) Тежина утакмице – коментари

У дијелу који се односи на процјену тежине утакмице потребно је уписати знак „х“. РУБРИКА „КОМЕНТАРИ“ ПОПУЊАВА СЕ У СЛУЧАЈУ ДА ЈЕ ПОТРЕБНО ОПИСАТИ ПОНАШАЊЕ СУДИЈА У СКЛАДУ СА ПРОЦЈЕНОМ ТЕЖИНЕ УТАКМИЦЕ.

Г) Примједбе

Ову рубрику попунити уколико су уочени недостаци код судије који нису у оквиру наведених ставки у обрасцу СОК-1, као и елементи који су непримјерени и неуобичајени у домену једног нормалног понашања.

**III Оцјене које се уносе у контролу – описне и нумеричке**

1. ОДЛИЧНО (суђење утакмице)
2. ИЗНАД ПРОСЈЕКА
3. ПРОСЈЕЧНО
4. ИСПОД ПРОСЈЕКА
5. СЛАБО/ЛОШЕ
6. Бројчане оцјене од којих се једна уписује као коначна оцјена су:

1-2-2,5-3-3,5-4-4,5-5

У прилогу овог упутства имате достављен образац за контролу СОК-1. Исти образац, ако је потребно у случајевима слабог/лошег суђења можете дописати на додатном папиру, посебно ако је уочено јако пуно недостатака у судијској изведби.

 Комесар за делегирање